# Хавсралт

# ТЕХНИКИЙН ТОДОРХОЙЛОЛТ, ТАВИГДАХ ШААРДЛАГА

**Нэг. Улсын аварга малчны шагналд олгох улаан халз бүхий таван ханатай гэр**

**Ерөнхий шаардлага**

1. Энэхүү тендерээр нийлүүлэх ердийн хэрэгцээний улаан халз бүхий таван ханатай гэр нь Монгол улсын байгаль, цаг уур болон уламжлал онцлогт тохирсон байна.
2. Гэрийн бүрэн мод Монгол гэрийн мод MNS370-2021, ерөнхий техникийн шаардлагыг хангасан байна. Үүнд:

а. Ханын үдээр нь уламжлалт аргаар боловсруулсан ширээр хийсэн байна.

б. Үйлдвэрийн аргаар хатаасан цуулбар ханатай байна.

в. Өрхний оосор, чагтага, гэрийн бүслүүрүүд монгол малын хялгас, савга, дэл, сүүлээр хийгдсэн байна.

г. Улаан халз бүхий таван ханатай гэртүүний эд ангийн фото зургийг хавсаргана.

1. Гэрийн иж бүрдэл нь“Монгол гэрийн дулаалгын бүрээс. Техникийн шаардлага MNS 5801:2007” стандартын техникийн тодорхойлолтыг хангасан байна.

а. Нийлүүлэх улаан халз бүхий таван ханатай гэрийн хийсэн он, сар, өдөр, үйлдвэрлэгчийн нэр, хаяг, харилцах утас зэрэг дэлгэрэнгүй мэдээллийг хавсаргасан байна.

б. Эсгий туурга, дээврүүд нь монгол эсгийгээр хийгдсэн байна.

1. Бараа хүлээлгэн өгөх нөхцөл:

Угсралт, суурилуулалт: Гэрийн иж бүрдэл бүрийг барьж хүлээлгэн өгнө. Гэр тус бүрийг фото зураг, видео бичлэгээр баталгаажуулна.

1. Баглаа, боодлын шаардлага:

Модон болон зөөлөн эдлэлийг ачиж тээвэрлэхэд баглаа боодол нь тээвэрлэлтийн нөхцөлийг даахаар багцалж, дугаарлаж хүлээлгэн өгнө.

**ТЕХНИКИЙН ТОДОРХОЙЛОЛТ**

Барааны нэр: **Улаан халз бүхий таван ханатай гэр.**

|  |  |  |  |
| --- | --- | --- | --- |
| № | Барааны нэр | Тоо | Техникийн тодорхойлолт |
| 1. | 1.1. Загвар: Монгол гэр- 5 ханатай  1.2. Үйлдвэрлэгчийн нэр хаяг: Байна.  1.3. Үйлдвэрлэсэн он, сар, өдөр: сүүлийн 2 жилдүйлдвэрлэсэн байна.  1.4. Барааны гарал үүсэл: Монголд үйлдвэрлэсэн. | | | |
| 2. | Гэрийн бүрэн мод Монгол гэрийн мод MNS0370-2021 стандартын техникийн тодорхойлолтыг хангасан таван ханатай гэрийн 1 иж бүрдэл мод байна. | | | |
| 2.1 | Тооно | 1 ширхэг | 10-15 см-ийн зузаан, 1.5 метрээс багагүй голчтой, хээлж будсан байна.  Тоононы цамхрааны 4 үзүүрт уях дааган чагтага, цамхрааны төвд уях гол чагтаганы гархийг бат бөх үзэмжтэй суулгаж бэхэлсэн байна  Тоононы мөөрөнд унины үзүүр шурган орох огтлогдсон пирамид хэлбэртэй 81 ширхэг, 25 мм гүнтэй нүхийг гаргаж, эхний хоёр нүхийг урд гол, цамхрааны дундаас хоёр тийш тэнцүү зайтайгаар нүхэлсэн байна. |
| 2.2 | Багана | 2 ширхэг | 10 см-ийн зузаан, 2.3-2.5 метр өндөртэй, баганын тархины урт нь 0,9 м, хөндлөн огтлол нь 50 х60 см хэмжээтэй байна.  Баганыг хээлж будсан байна  Баганын тархи, далбааг хооронд нь углуурга заадлан холболтоор цавуудаж холбосон байна  Баганын тархи шулуун, нуман, далбаа нь гурвалжин, угалзан хийцтэй байна.  Баганын ишийг тэгш өнцөгт, квадрат, 6 талт призм хэлбэрийн хөндлөн огтлолтой хийж, ирмэгийг ялимгүй дарж мөлийлгөсөн байна. |
| 2.3 | Унь | 81 ширхэг | 3-5 см-с багагүй зузаан, 2.2 – 2,4 метр урттай, хээлж будсан байна.  Унь нэг бүрийн бүдүүн үзүүрт 15 см-ээс багагүй урттай томж нийтгэсэн эрч бүхий олс ба хялгасан сагалдаргыг 5 мм-ийн голчтой нүхэнд бат бөх уях бөгөөд 1,5 МП-иас багагүй ачаалал даадаг байна.  Унь нь зэтлэгдсэн байх бөгөөд Унины зэт 25 мм-ийн гүнтэй, огтлогдсон пирамид хэлбэртэй, тоононы мөөрний нүхэнд налуу байрлан, эргэж холхихгүй тохирсон байна. |
| 2.4 | Хана | 5 ширхэг | Ханын модны зузаан 12-аас 15 мм, өргөн 30-аас 35 мм, бургасан ханын тур модны голч 17-аас 25 мм байна Хана нь 15 толгой байна.  Ханын тур модыг уламжлалт ба орчин үеийн арга технологиор матаж толгойн хэсгийг бага зэрэг гадагшаа налуутайгаар (2 – 50), дунд бүслүүр хэсгийг гадагшаа алгуур гүдгэр байдлаар, шийрийн хэсгийг эгц босоо байдлаар үлдээж матмал хэлбэр байна.  Хэрэв ханыг бургасаар хийсэн бол тур модыг гүйцэд зурвасласан байна. Ханын тур мод бүрийн толгойг мохоож зассан байхын зэрэгцээ бургасан ханыг үдэхдээ үзүүр талыг доош харуулсан байна.  Ханын модыг хадгалагдсан 3мм-ээс доошгүй зузаантай тэмээний үдээр, зай завсар гаргахгүй чанга үдсэн байна. |
| 2.5 | Хаалга | 1 ширхэг | 10 см-с багагүй зузаан 1.4 -1.5 метр өндөр, хээлж будсан байна  Хаалганы тотгонд ажлын зургийн дагуу 4-өөс 6 ширхэг хоногийг үүдэн хэсгийн унины голчийн 1/3 сууж байхаар хагас дугуйлан ухаж хонхойлсон байна.  хаалганы хоёр талын шанаанд бэхлэх 6 гархи, тотгоны голд байрлах чагтаганы нэг гархийг бат бөх тогтоож, хаалганы нугас бариулыг буцаж сугарахгүй хийцтэй эргээр үзэмжтэй суулгаж бэхэлсэн байна. |
| 2.6 | Гэрийн модны бусад шаардлага |  | Модны чийглэг нь МNS 2470: 78, гадаргуугийн барзгар нь МNS 2386:77, холболтын бат бөх чанар нь MNS 2721:94, цавуун холболтын ус тэсвэрлэх чадвар нь МNS 2722:79, эд ангийн холболтын хэлбэр нь МNS 2447, будгийн хучилтын хатуулаг нь МNS 2398:89 стандартын шаардлага хангасан байна. |
| 3 | Таван ханатай гэрийн дулаалгын бүрээс нь дараах иж бүрдэлтэй байна. Үүнд:  -Дээврийн дулаалга  -Туурганы дулаалга  -Хаалганы дулаалга  -Хаяавчны дулаалга  -Өрхний дулаалга  -Уур, ус тусгаарлагч давхарга (брезент) | | | |
| 3.1 | Эсгий дээвэр /дээврийн дулаалга/ | 2 хос  (4 ширхэг) | Таван ханатай гэрийн дээвэр хонины ноосоор хийсэн эсгий материалтай байх бөгөөд эсгий дээвэр нь давхар буюу 2 хос нийт 4 ширхэг байна.  Урд дээврийн урт нь 10.1 метр, хойд дээврийн 9.7 метр байна.  Дээврийн дулаалгын бүрдүүлэх хэсгүүдийн зөрлөг нь хамгийн бага хэсэгтээ ойролцоогоор 20 см байна. |
| 3.2 | Эсгий туурга /туурганы дулаалга/ | 8-10 ширхэг | 4 ширхэг 5-7 метрээс багагүй урттай 1.5 метр өндөртэй 4-5 хос хонины ноосоор хийсэн эсгий материалтай туурганы дулаалга байна.  Туурганы дулаалгын бүрдүүлэх хэсгүүдийн зөрлөг нь хамгийн бага ~30 см-ээс багагүй байна. |
| 3.3 | Дотор цаваг | 1 | Цагаан давуугаар хийсэн байх |
| 3.4 | Гадна бүрээс | 1 | Улаан халзтай цагаан бүрээс |
| 3.5 | Өрх | 1 | Эсгийг цагаан давуугаар бүрсэн 4 ш хошлон оосортой |
| 3.6 | Хөшиг уяаны хамт | 1 иж бүрдэл |  |
| 3.7 | Дотор бүслүүр | 1 | Монгол дээсээр хийсэн 19 м |
| 3.8 | Гадна бүслүүр | 3 | Монгол дээсээр хийсэн тус бүр 19 м |
| 3.9 | Эсгий дээвэр турганы уяа | 3 | Зөөлөн уяа 120 м |
| 3.10 | Гэрийн даруулга | 1 | 12 м олс |
| 3.11 | Ус нэвтэрдэггүй дээвэр буюу брезент | 1 | Ус нэвтэрдэггүй дээвэр буюу брезент нэг давхарга |
| 3.12 | Хаяавч | 1 иж бүрдэл | 19 м |
| 3.13 | Гэрийн дэвсгэр | 1 иж бүрдэл | Хөлдөж хугардаггүй эсгий артай хулдаас |
| 3.14 | Зуух, яндан | 1 иж бүрдэл | Сайн чанарын гөлмөн төмрөөр стандартын дагуу хийсэн байх. Голч нь 38-40см -ээс багагүй байна |
| 3.15 | “Улсын аварга малчин”, “Улсын хошой аварга малчин” бүхий нэрийг ялтас дээр бичиж тоононд өлгөхөөр бэлтгэх | | | |



**ТЕХНИКИЙН ТОДОРХОЙЛОЛТ**

Барааны нэр*:* 5 ханатай, давхар эсгий бүрээстэй, шалтай, иж бүрэн гэр

|  |  |  |  |  |
| --- | --- | --- | --- | --- |
| д/д | Барааны нэр | Хэмжих нэгж | 1 гэрт  байх тоо | Чанар байдал |
| 1 | 5 ханатай гэрийн мод | Иж бүрдэл | 1 | Гэрийн бүх модыг хатаасан модоор "Монгол гэрийн MNS 0370:2021 стандартын дагуу үйлдвэрлэсэн байх, чанар өнгө будаг сайн, барьж тааруулсан, гэрийн модыг иж бүрэн нэг бүрээр нь дугаарлан, унь, ханыг тээвэрлэх нөхцөлийг хангаж багцалж боосон байна. |
| 2 | Гэрийн тооно | ш | 1 | Гэрийн тооныг хоролт маягаар дөрвөн ширхэг рамтай модон хадаасаар хадаж хийнэ. Голч нь 1500+ 6,5 см- ийн өргөнтэй, чагтага уях гархинуудыг бүрэн бэхэлсэн байна. |
| 3 | Гэрийн унь | ш | 83 | Хатаасан модоор хийсэн эдэлгээ даах, ижил өнгөтэй ханын толгой нь тоононы углуургад тохирсон 81 уньтай, байхаас гадна нэмэлт 2 уньтай байна. Урт нь 2350+-50 см байна |
| 4 | Гэрийн багана | ш | 2 | Баганын тархи, далбааг хооронд нь углуурга нь задлан холболтоор цавуудаж холбосон байна. Баганын өндөр 2360+-10 см байна |
| 5 | Гэрийн хана | ш | 5 | Хананы толгойн тоо 15 /хана бүр/, тур модны урт 2100 см байна |
| 6 | Эсгий туурга | ш | 8 | "МNS 5801:2007" стандартын шаардлага хангасан хонины цэвэр ноосон бор эсгийгээр хийж, хоолой болон ирмэгийг хөвөрдөж оёсон чийггүй хуурай байна. 5м-ээс дээш урт, 1,8м өргөнтэй, 2 талдаа 30-50 см-ийн зөрлөгтэй, 8 ширхэг оосортой, 4 ширхэг гогцоотой байна |
| 7 | Эсгий дээвэр | ш | 4 | Унинд тохируулан эсгэж захыг эмхэрдэж оёсон чийггүй хуурай, 2 талдаа 20-20 см-ээс доошгүй зөрлөгтэй, уяа, оосор, бүч уях гогцоотой байна |
| 8 | Дотуур цагаан бүрээс | ш | 1 | Гэрийн бүх бүрээс нь Гэрийн бүрээс, үндсэн хэмжээ техникийн шаардлага MNS0414:2012 стандартын шаардлагад нийцсэн сайн чанарын цуу ямбуугаар гэрт тааруулан хийсэн оосор бүч оёсон, 2 давхар оёдолтой, 100см зөрлөгтэй байна |
| 9 | Гадуур цагаан бүрээс | ш | 1 | Гэрийн бүх бүрээс нь Гэрийн бүрээс, үндсэн хэмжээ техникийн шаардлага MNS0414-1:2012 стандартын шаардлагад нийцсэн сайн чанарын цуу ямбуугаар гэрт тааруулан хийсэн оосор бүч оёсон, 2 давхар оёдолтой, 100см зөрлөгтэй байна |
| 10 | Хөшиг | Ком | 1 | Хананы урт, өндөр хаалганы өргөнд тааруулан оосор гогцоог бөхөлж оёсон байна |
| 11 | Гадуур, дотуур бүс | ш | 5 | Хар өнгийн сайн чанарын ременээр гогцоо гарган хийнэ. |
| 12 | Өрх | ш | 1 | Эсгийг ямбуугаар өнгөлж оосор бүчний гогцоо |
| 13 | Оосор бүч | Ком | 1 | Бөх бат чанартай, даавуун материалаар хийсэн байх. Тоононы чагтага-5, өрхний оосор-4ш -ийн Ф 1,5 см- ээс багагүй |
| 14 | Брезентэн дээвэр | Ком | 1 | Ус нэвтэрдэггүй сайн чанарын 6 утастай брезентээр хийсэн оосор бүч бүрэн хадсан 30 см- ээс багагүй зөрлөгтэй, хана руугаа 20-30см унжсан байх ёстой |
| 15 | Зуух, Яндан | Ком | 1 | Сайн чанарын гөлмөн төмрөөр стандартын дагуу хийсэн байх. Голч нь 38-40см -ээс багагүй байна |
| 16 | Шалавч | Ком | 1 | Шалавчны эсгий 3 см-ын зузаантай, сайн чанарын даавуун материалаар өнгөлж, хөвөрдөж хавж оёсон байна |
| 17 | Хаалга | ш | 1 | Хаалганы тотгонд ажлын зургийн дагуу 4-аас 6 ширхэг хоногийг үүдэн хэсгийн унины голчийн 1/3 сууж байхаар хагас дугуйлан ухаж хонхойлсон, самбарын "толь" мод 8-аас 10мм, хоёр талын шанаавч мод 25мм-ээс багагүй тус тус зузаантай, 150-155 м өндөртэй, зургаан яс модтой, 2 нугас, 2 бариул, 6 ширхэг гархитай байна |
| 18 | Гялгар цаас | ш | 1 | Гэрийг бүтэн бүрж, сайн чанарын гялгар цаасаар битүү бүрсэн байх |
| 19 | Хаяавч | ш | 1 | Хаяавч хийх мод шүргэдэстэй байж болох бөгөөд зузаан 10-20мм, Хаяавчны модны дээд, доод хэсэгт 4-аас 5мм голчтой утсаар хэлхэх нүхийг 10см зайтай, мод тус бүрийг 2-3 мм-ийн голчтой, хоёроос цөөнгүй эгнээ төмөр утсаар хэлхэж холбох бөгөөд хэлхээний эх ба төгсөлд нь ган утасны үзүүрийг хооронд нь холбож, хаалгатай бэхлэхэд зориулсан гогцоо гаргана. Сайн чанарын брезентийг 2 давхарлаж хийсэн |
| 20 | Шал | Ком | 1 | 2.8 см-ээс доошгүй зузаантай банзаар шахаж хийсэн, 2 давхар будагтай байх. |

**Монгол гэр үйлдвэрлэлийн салбарын нөхцөл байдлын судалгаа**

Монгол улс жилд иж бүрэн монгол гэр 2000 гаруйг экспортолж, 6000 орчмыг дотоодын зах зээлд үйлдвэрлэн нийлүүлж байгаа ба гэрийн үйлдвэрлэлийг нийслэл, хөдөө орон нутагт 150 гаруй иргэн, аж ахуйн нэгж эрхэлж аяны, отрын, малчдын, уул уурхай, зам барилгын ажилчдын, жуулчны баазын, хот суурин газрын, ресторан хүлээн авалт, хүндэтгэлийн, экспортын, тоглоом, бэлэг дурсгалын гэсэн 10 төрлөөр, 1,9 м-40 м хүртэл диаметртэй, 3 ханатаас 32 ханатай олон төрлийн зориулалтын гэрийг үйлдвэрлэж байна. Тус салбарт “Монголын гэр, гэрийн иж бүрдэл үйлдвэрлэгчдийн нэгдсэн холбоо” 2008 онд байгуулагдан, 2023 оны байдлаар 60 аж ахуйн нэгж, 400 гаруй өрхийн үйлдвэрлэл эрхлэгчдийг нэгтгэн үйл ажиллагаа явуулж байна.

Хүнс, хөдөө аж ахуй, хөнгөн үйлдвэрийн яам нь Монгол Улсын Засгийн газрын 2021 оны 5 дугаар тогтоолоор батлагдсан сайн малчин, саальчин, фермер, тариаланч хамт олон, тариаланчдыг шалгаруулан шагнаж, урамшуулах хүрээнд жил болгон улсын аварга малчин, улсын хошой малчдад 5 ханатай улаан халзтай иж бүрэн гэрийг олгож байна.

2018-2022 он хүртэл сүүлийн 5 жилд шалгарсан улсын аварга, хошой аварга малчид аймгуудаар

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| № | Аймгийн нэр | улсын аварга малчин | | | | | улсын хошой аварга | | | | |
| 2018 | 2019 | 2020 | 2021 | 2022 | 2018 | 2019 | 2020 | 2021 | 2022 |
| 1 | Архангай | 12 | 6 | 10 | 10 | 6 | 1 |  | 1 | 1 |  |
| 2 | Баян-Өлгий | 5 | 6 | 7 | 7 | 3 |  | 1 | 1 | 1 | 1 |
| 3 | Баянхонгор | 10 | 8 | 10 | 9 | 5 |  | 1 |  |  |  |
| 4 | Булган | 6 | 4 | 8 | 8 | 5 | 1 | 1 | 1 | 1 |  |
| 5 | Говь-Алтай | 8 | 8 | 8 | 8 | 5 | 1 | 1 | 1 | 1 | 1 |
| 6 | Говьсүмбэр | 1 | 1 | 1 | 1 | 2 |  |  | 1 | 1 |  |
| 7 | Дархан-Уул | 3 | 1 | 1 | 3 | 3 |  |  |  |  |  |
| 8 | Дорноговь | 5 | 5 | 6 | 6 | 4 |  |  | 1 |  | 1 |
| 9 | Дорнод | 3 | 4 | 6 | 5 | 4 |  |  |  | 1 | 1 |
| 10 | Дундговь | 7 | 4 | 8 | 6 | 4 | 1 |  |  |  |  |
| 11 | Завхан | 9 | 5 | 10 | 7 | 3 |  |  |  |  | 1 |
| 12 | Орхон | 1 | 1 | 1 | 1 | 1 |  |  |  |  |  |
| 13 | Өвөрхангай | 10 | 8 | 9 | 11 | 9 | 1 |  | 1 | 1 |  |
| 14 | Өмнөговь | 6 | 5 | 7 | 7 | 4 |  |  |  |  |  |
| 15 | Сүхбаатар | 7 | 6 | 8 | 8 | 4 | 1 | 1 | 1 | 1 | 1 |
| 16 | Сэлэнгэ | 5 | 3 | 5 | 5 | 2 |  |  | 1 | 1 |  |
| 17 | Төв | 9 | 6 | 9 | 10 | 5 | 1 | 1 | 1 | 1 | 1 |
| 18 | Увс | 6 | 8 | 8 | 11 | 8 |  |  |  |  |  |
| 19 | Ховд | 7 | 7 | 8 | 9 | 5 | 1 | 1 | 1 | 1 | 1 |
| 20 | Хөвсгөл | 9 | 7 | 10 | 7 | 5 | 1 | 1 | 1 | 1 |  |
| 21 | Хэнтий | 7 | 6 | 9 | 10 | 13 | 1 | 1 | 1 | 1 |  |
| 22 | Нийслэл | 0 | 0 | 1 | 1 | 1 |  |  |  |  |  |
| **Нийт дүн** | | **136** | **109** | **150** | **150** | **101** | **10** | **9** | **13** | **13** | **8** |

Онцгой байдлын ерөнхий газраас жил бүр улсын нөөцөд гэр худалдан авах үйл ажиллагааг гүйцэтгэдэг бөгөөд Төрийн худалдан авах ажиллагааны цахим системд орсон мэдээллээр 2023 онд 5 ханатай, давхар эсгий бүрээстэй, шалтай, иж бүрэн гэр 75, 2022 онд 102, 2021 онд 56 ширхгийг тус тус худалдан авсан байна.

Монгол гэр үйлдвэрлэлийн салбарын өнөөгийн нөхцөл байдлыг SWOT шинжилгээний аргаар үнэлж давуу болон сул талыг тодорхойлов.

|  |  |
| --- | --- |
| **Давуу тал** | **Сул тал** |
| * Монгол гэрийн талаар судалгааны олон ажил хийгдсэн * Байгалийн хүчтэй салхи шуурга, газар хөдлөлтөд тогтворжилт сайтай * Монгол гэр олон хэсгүүдээс бүрддэг учир энэхүү чанарыг ашиглан хийц, хэмжээг өөрчлөхөд хялбар * Монгол гэрийн төрөлжсөн үйлдвэрлэл эрхэлдэг туршлагатай ААН болон иргэд бий болсон * Гадаад зах зээл дээр эрэлт, хэрэглээ өсөж байгаа | * Төрийн худалдан авалтад үйлдвэрлэгчид өөрсдөө оролцох ялах боломж сул * Зах зээл дээр эрэлт нэмэгдсэнээр гэр үйлдвэрлэлийн чанар хийц алдагдах * Орчин үеийн загвар хийцтэй гэрийн стандартуудыг шинээр бий болгох * Гэрт амьдардаг иргэд жилээс жилд буурч байгаа * Гадаадад монгол гэрийг үйлдвэрлэж эхэлсэн |
| **Боломж** | **Аюул, занал** |
| * Монгол гэр энгийн сууцаас гадна олон янзын хийц, загвараар үйлдвэрлэх * Зориулалт, хийц, хэмжээнээс хамаараад үнэ өртгийн хувьд уян хатан байдаг * Аялал жуулчлалын салбарт монгол гэрийн эрэлт нэмэгдэж байгаа * Монгол гэрийн үндсэн түүхий эд мод, эсгийг дотоодоос бүрэн хангах | * Олон загвараар гэр үйлдвэрлэхэд бүрдэл хэсгүүдийн хэмжээний харьцаа алдагдах * Гэрийн тогтворжилт буурах * Металл, хуванцар гэх мэт материал гэрийн үндсэн хийцэд оруулснаар хэрэглээ, чанарт сөргөөр нөлөөлөх * Монгол гэр хэрэглээнээс гарах * Монгол гэрийн бүрдэл хэсгүүдийн уламжлалт нэр томьёог хэрэглэхгүй, мартагдах |

Дүн шинжилгээний сул тал гэсэн хэсэгт хамаарах гол зүйл нь Төрийн худалдан авалтад үйлдвэрлэгчид өөрсдөө оролцох ялах боломж сул, дамжуулан худалдагчид, болон худалдаа үйлчилгээний бизнес эрхлэгч томоохон байгууллагууд тендерт ялах магадлал ихтэй байна. Тиймээс Монгол гэр үйлдвэрлэлийн салбарын үйлдвэрлэл, борлуулалтыг дэмжих зорилгоор монгол гэр, гэрийн иж бүрдлийг Ерөнхий гэрээнд тусгуулан Төрийн худалдан авах ажиллагааны цахим системд байршуулах саналтай байна.

ХХААХҮЯ-ны Хөнгөн үйлдвэрийн бодлогын хэрэгжилтийг зохицуулах газар